|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Estevo Vladislav I**, **Estevo III Vladislav I** Nemanjić ou **Stefan Vladislav I**, en serbio latino *Stefan Vladislav I*, en serbio cirílico *Стефан Владислав I*, nado contra 1200 e finado en 1269), foi rei de Serbia desde 1233 até 1243.

Vida
----

Era fillo de Estevo II Nemanjić *Prvovenčani* e neto do gran príncipe Estevo Nemanja e Ana, a neta de Enrico Dandolo, dux de Venecia.

**Mosteiro de Mileševa**, construído polo rei Vladislav entre 1234 e 1236.
Vladislav derrocou ao seu medio irmán máis vello, o rei Estevo Radoslav, coa axuda do seu sogro Iván Asen II de Bulgaria, adoptando o nome real de Stefan.

Con este cambio substituiuse a influencia do Despotado de Epiro que caracterizou o reinado de Radoslav por unha maior presenza búlgara na política serbia.

Estevo Vladislav asumiu o trono de Serbia tras de ser coroado polo seu tío Sava de Serbia, arcebispo de Serbia (San Sava).

En 1237, Vladislav trasladou o corpo de San Sava desde Tarnovo, lugar no que morrera, ao mosteiro de Mileševa.

Despois da morte do seu sogro Iván Asen II, durante a invasión de Batu Kan en Europa Central, e durante a primavera de 1243, Estevo Vladislav foi derrocado polo seu irmán máis novo, Estevo Uroš.

Crese que este permitiulle a Vladislav gobernar o Principado de Zeta ou, en calquera caso, non o apartou completamente dun papel activo no goberno.

Do seu matrimonio con Beloslava de Bulgaria, filla de Iván Asen II, Estevo Vladislav tivo tres fillos: 

1. Estevo Vladisavljević
2. Desa Vladisavljević, que foi *župan* (1281-1285)
3. Unha filla, de nome descoñecido, que casou con Djure Kačić, *Knez* de Omiš.

Tras a súa morte, acontecida non antes de 1264, os seus restos foron depositados no mosteiro de Mileševa, a onde levara os do seu tíuo San Sava.

A bandeira de Serbia
--------------------

Reconstrución da bandeira de Serbia tal como a describe un documento de 1281.
A descrición máis antiga coñecida dunha bandeira de Serbia é a que se fai en 1281 dunha bandeira no tesouro do rei Estevo Vladislav (1233–1243), que se encontrou na República de Dubrovnik.

A descrición é: "*vexillum unum de zendato rubeo et blavo*", unha bandeira de tea vermella e azul (*zendato*-*čenda* un tipo de tea lixeira, sedosa),

Porén non se sabe como era o padrón das cores; a bibanda horizontal que se mostra á esquerda ás veces utilízase en conmemoracións de eventos medievais en Serbia.

Como Vladislav reinou desde 1233 até 1243 e morreu despois de 1264, a bandeira é anterior á data en que se describiu, polo tanto probabelmente se utilizara xa ao redor de mediados do século XIII.

Esta bandeira utilizouse até o ano 1918, en que se substituíu pola actual tricolor eslava.

|  |  |  |
| --- | --- | --- |
| Predecesor:**Estevo Radoslav** | **Rei de Serbia**1233 – 1243 | Sucesor:**Estevo Uroš I** |

Notas
-----

1. ↑  1234, segundo outras fontes.
2. ↑  Ostrogorsky, Georges (1984): Historia del Estado Bizantino. Ediciones AKAL. ISBN 84-7339-690-1, páx. 571
3. 1 2  Foundation for Medieval Genealogy Serbia *(en inglés)* Consultada o 8/2/2012.
4. ↑  Find a Grave Stefan Vladislav Nemanjic, I Consultada o 8/2/2012.
5. ↑  D. Samardžić, *Vojne zastave Srba do 1918*, Beograd: Vojni muzej, 1983.
6. ↑  

	* Flag of the Serbian Kingdom, XIIIth century en Flags of the World *(en inglés)* *(en inglés)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Estevo Vladislav I*** |

### Bibliografía

* John V.A. Fine Jr. *The Late Medieval Balkans*, Ann Arbor, 1987.

### Outros artigos

* Estevo Radoslav
* Estevo Uroš I
* Historia de Serbia
* Historia dos eslavos do sur
* Reino de Serbia (medieval)
* Casa de Nemanjić

|  |  |
| --- | --- |
| Control de autoridades | 
* Wd: Q346960
* WorldCat
* VIAF: 136514425
* BMT: 115895
* NKC: js2010602172
* Treccani: ladislao-i-re-di-serbia

 |